Input: विश्वे देवाऽअꣳशुषु न्युप्तो विष्णुराप्रीतपाऽआप्याय्यमानो यमः सूयमानो विष्णुः सम्भ्रियमाणो वायुः पूयमानः शुक्रः पूतः। शुक्रः क्षीरश्रीर्मन्थी सक्तुश्रीः॥५७॥

Padapatha: विश्वे।देवाः।अꣳशुषु।न्युप्त इति निऽउप्तः।विष्णुः।आप्रीतपा इत्याप्रीतऽपाः।आप्याय्यमान इत्याऽप्याय्यमानः।यमः।सूयमानः।विष्णुः।सम्भ्रियमाण इति सम्ऽभ्रियमाणः।वायुः।पूयमानः।शुक्रः।पूतः।शुक्रः।क्षीरश्रीरिति क्षीरऽश्रीः।मन्थी।सक्तुश्रीरिति सक्तुऽश्रीः